《病后夏初杂书近况十首》
元代·方回

一切牵缠断孟劳，何金为带紫为袍。
老从杨柳樱桃去，醉肯螟为蜾蠃豪。
共庆龙从乾五会，谁工雉食鼎三膏。
折腰彭泽不归去，未必东坡肯和陶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。